Document ID: 32010D0692
Publication Date: 2010-11-15

Title and Content:
SKLEP KOMISIJE
z dne 15. novembra 2010
o priznavanju popolnega delovanja latvijske baze podatkov za goveda
(notificirano pod dokumentarno številko C(2010) 7782)
(Besedilo v latvijskem jeziku je edino verodostojno)
(2010/692/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1760/2000 Evropskega parlamenta in Sveta z dne 17. julija 2000 o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa in razveljavitvi Uredbe Sveta (ES) št. 820/97 (1) in zlasti člena 10(b) Uredbe,
ob upoštevanju naslednjega:
(1)
Člen 6(3) Uredbe (ES) št. 1760/2000 („Uredba“) določa, da lahko države članice, ki imajo računalniško bazo podatkov, za katero Komisija potrdi, da v celoti deluje, določijo, da se potni listi izdajajo le za živali, namenjene trgovini znotraj Unije, in da morajo te živali spremljati njihovi potni listi le, če se premikajo z ozemlja zadevne države članice na ozemlje druge države članice.
(2)
Latvija je Komisiji predložila zahtevek za priznavanje popolnega delovanja baze podatkov, ki v skladu z Uredbo predstavlja del latvijskega sistema za identifikacijo in registracijo govedi. Latvijski organi so Komisiji sporočili tudi ustrezne informacije o skladnosti baze podatkov z določbami člena 5 Uredbe.
(3)
Komisija je proučila informacije, ki so jih predložile latvijske oblasti, in po opravljenem pregledu sklenila, da je zahtevek dovolj utemeljen, s pridržkom nekaterih sprememb, za katere so se latvijske oblasti zavezale, da jih bodo izvedle do 30. septembra 2010.
(4)
Pred 1. oktobrom 2010 so latvijske oblasti potrdile, da so izvedle dodatne ukrepe, s katerimi so zagotovile spoštovanje rokov iz Uredbe za obveščanje o dogodkih, odkrivanje živali, ki so zapustile eno gospodarstvo in niso prispele na drugo gospodarstvo, in njihovo sledenje ter predaja potnih listov, ki spremljajo živali iz drugih držav članic, pristojnim organom ob prihodu.
(5)
Glede na zgoraj navedeno je primerno priznati popolno delovanje latvijske baze podatkov za goveda od 1. oktobra 2010 -
SPREJELA NASLEDNJI SKLEP:
Člen 1
Latvijska baza podatkov za goveda se prizna za polno delujočo s 1. oktobrom 2010.
Člen 2
Ta sklep je naslovljen na Republiko Latvijo.
V Bruslju, 15. novembra 2010

Classification:
Level 1 Topics: 100157
100147
100156
100150
100161
Level 2 Topics: 100277
100247
100258
100249
100223
100196
Level 3 Topics: 1360
87
3605
5962
911
4488
All Topics: 1374
4821
5034
5706
6030
6316
893